Document ID: 31978R3179

31978R3179
L 378/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3179/78 НА СЪВЕТА
от 28 декември 1978 година
относно подписването от Европейската икономическа общност на Конвенцията за бъдещото многостранно сътрудничество в областта на риболова в северозападната част на Атлантическия океан
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че Общността участва в преговорите за изработване на нова международна конвенция за риболовните зони в северозападната част на Атлантическия океан;
като има предвид, че Конвенцията за бъдещото многостранно сътрудничество в областта на риболова в северозападната част на Атлантическия океан, подписана на 24 октомври 1978 г. следва да бъде подписана от Общността,
ПРИЕ НАСТОЯЩИЯ РЕГЛАМЕНТ:
Член 1
Конвенцията за бъдещото многостранно сътрудничество в областта на риболова в северозападната част на Атлантическия океан се одобрява от името на Общността.
Текстът на конвенцията е приложен към настоящия регламент.
Член 2
Председателят на Съвета депозира инструмента за одобрение пред правителството на Канада в съответствие с член XXII от конвенцията (2).
Член 3
Настоящият регламент влиза в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 декември 1978 година.

Labels: 13
15
5
6